JohanHeinsen/ENO huggingface dataset:
Ribe Stifts Adresseaviser, 1844-12-09
Under "Jndsendt læses i Ringkib. Av. Følgende "Det kunde vist interessere Publikum at faae Noget at vide om, hvorledes det gik med Gravningen af det projetterede ny Udløb af Ringkjøbing Fjord; thi det er ikke saa ganske ligegyldigt for Oplandet, enten en Kjøbstads Handel tager til, eller den saa godt som ophører. Saavidt vides, blev der jo skjænket 1000 Rbd. af det Offentlige til dette Foretagende. Og skulde det nu være fandt, at disse Penge tilligemed flere, som vel Byen har skudt sammen, ere anvendte forgiæves, da var det dog bedrøveligt. Sagkyndige og dygtige Folk burde have forestaaet Arbeidet, og kunde disse ikke haves i Nærheden, saa kunde der jo være hentet en Jngentenrofficeer eller Polytechniker dertil, som stedse kunde have været paa Stedet ved Arbeidet. At Kanalen maatte være anseelig bred og en Deel dybere end Fjorden, det tilsiger simpel Eftertanke, og Erfaring ved Thorsmindets jevnlige udtastelse lærer jo, at Kanalen skal være omtrent færdig i Forveien, og aabnes, naar Fjorden er fyldt med Vand og der blæser en god Østenvind. Det sydlige Udløb skulde paa samme Tid, saa godt skee kunde, være enten heelt eller for en Deel tilstoppet – thi at vente, at Vandet, fordi der blev gravet et nordligere lige Løb, derfor strax skulde søge dette i Stedet for det vante sydligere krumme, var urimeligt. Men naar det gamle Løb var tilstoppet, Vandmassen i Fjorden stor og Vinden førede, kunde man havt Haab om, at der kunde være blevet slaaet et forsvarligt bredt og dybt Løb, som fremdeles kunde blevet vedligeholdt derved, at det gamle bedre tilstoppedes. Lad os høre, hvad der er skeet, hvad der skal skee og med hvad Haab, Det var mod det juridiske Fakultets Dekanus, Professor Hermann, Studenterne i Kiel nyligen tillode sig at yttre deres Mishag.
Ribe Stifts Adresseaviser, 1844-12-09
Entledigelser. Under 4. d. er Told- og Konsumtionsbetjentene i Randers A. Morell og A. J. Fredberg allernaadigst entlediget af Told- og Konsumtionsvæsenets Tjeneste. (B. T.)
Ribe Stifts Adresseaviser, 1844-12-09
Kjøbenhavns Børs-Kours d. 6. Decbr. Species 200. Bank-Disconto 4 pCt. Nationalbankarier 134 1/2 a 134 1/2 Rbd. Sølv.
Ribe Stifts Adresseaviser, 1844-12-09
Ribe Torvepriser d. 7. Decbr.: Rug pr. Td. 2 Rd. 12 s.; Byg 1 Rd. 24 ls.; Havre, 1 Rd. 8 ls.; Boghvede 1 Rd. 24 s.; Boghvedegryn pr. Skp. 22 ls.; Byggryn 20 ls.; Smør pr. Pd. 5. enh. ls.; Æg 7 ls. Snesen.
Ribe Stifts Adresseaviser, 1844-12-09
Bekjendtgjørelser. Tirsdagen den 3die d. M. behagede det det Alviise Forsyn ved Døden at bortkalde, efter 10 Dages haarde Lidelser, min uforglemmelig kjære Mand, Gaardeier Niels Tranberg, i hans Alders 75 Aar; hvilket jeg saavel paa egne, som paa de efterladte dybtsørgende Børns og Børnebørns Vegne herved bringer til fraværende Slægtningers og Venners Kundskab, med Forviisning om deres Deeltagelse i vores Sorg. Kjærbøl, den 7de Decbr. 1844. Karen sal. Tranberg, født Simonsen.
Ribe Stifts Adresseaviser, 1844-12-09
Søndagen d. 15. de gives paa Korsbrødre gaard for Selskabets Medlemmer samt for de Udenbyes, som maatte indføres af disse, en Forestilling, ved hvilken, foruden et Deklamations- og et Musiknummer, opføres Holbergs Erasmus Montanus."
Ribe Stifts Adresseaviser, 1844-12-09
Generalprøven er som sædvanlig om Løverdagen for Medlemmernes Børn (Pigebørn under 12, Drenge under 14 Aar) og Tjenestefolk. Forestillingen begynder begge Aftener Kl. 6 1/2. Repræsentantskabet.
Ribe Stifts Adresseaviser, 1844-12-09
Jmellem Holsted og Nørbølling er tabt en Skudsmaalsbog, som Finderen vilde behage at aflevere i Sønder-Holsted Kroe.
Ribe Stifts Adresseaviser, 1844-12-09
Bedste Sort Hvidt Øl 3 ls. pr. Flaske erholdes hos Otto G. Bøgh.
Ribe Stifts Adresseaviser, 1844-12-09
Spanske Viindruer, franske Cathrineblommer, Meloner i Pundeviis, nye russisk grønne Ærter, store søde Mandler, Figen, chinesisk syltet Jngefær, Champignoner i egen Sauce samt Capers m. m. bekommes Frederik Kolvig. Kjøbenhavnske Vare, saasom: Stearin- og Magarinlys, ordin, fine og extra fine stemplede Spillekort, Skatolskraae af Augustinus Fabrik, dito tørt fabrikeret af Bonnesens Fabrik, Compoy-Congo i nye Vare, fiin Kirsebær-Liqueur, Rom og Arraks Essens, samt flere Sorter af Drewsens Papirer a. bekommes hos Frederik Kolvig. H. C. B. Krebs anbefaler sig herved med en stor Deel nye Varer, som i disse Dage ere arriverede, og hvoriblandt særdeles smukke Gjenstande passende til Jule- og Nytaarsgaver. Ribe d. 9. Decbr. 1811.
Ribe Stifts Adresseaviser, 1844-12-09
Da Forretningerne i Terminen ikke tillade Comptoiret at gjöre nogen Undtagelse fra de forhen bekjendtgjorte Expeditionstider, saa undlader man ikke herved at bringe i Erindring, at Tirsdag og Fredag Formiddage ere bestemte til Disconteringer for Indenbyes, Meddelelse af Anviisninger paa Nationalbanken, samt Kjöb og Salg af Banco, hvorom Begjeringer maae være indkomne inden Kl. 11 Formiddag, naar derpaa skal kunne reflecteres, og at der altsaa paa bemeldte Dage ingen Expedition af Begjering om Laan eller Rente-Udebtaling kan Trykt i Ribe hos Chr. sal. Hyphoff. finde Sted. lövrigt vil Resolutioner paa Laansager, ikke kunne forventes førend tidligst Dagen efter vedkommende Documenters Indlevering til Comptoiret. Bankcomptoiret i Aarhus, d. 5. Decbr. 1844. Chr. Otterstrøm. Fabricins.
Ribe Stifts Adresseaviser, 1844-12-09
En duelig Seminarist ønskes til Lærer i Lourup Skole, Døstrup Sogn; i Lønning samt til Kost og Logie udredes til ham aarlig 88 Rbd. og 3 Tdr. Byg efter Capitelstarten. Denne Post kan besættes enten til 1. Januar eller 1. Mar 1845. Man behage derom at henvende sig til Stedets Sognepræst.
Ribe Stifts Adresseaviser, 1844-12-09
Huus-Salg. Undertegnede agter underhaanden at bortsælge mit Eiendomshuus i Vester-Vedsted, af Hartkorn 2 enfjerded. Skpr. Den aarlige Udsæd er 3 a 4 Skpr. Boghvede, 8 a 9 Skpr. Rug samt noget Byg og Havre. Endvidere hører til Stedet; en Hede=Skifte, et Stykke Eng, hvor der aarlig kan avles 5 a 6 Læs Høe og god Mose-Jord i samme. Den største Deel af Ager-Marken ligger ved Huset. Endeel af Kjøbesummen kan blive indestaaende. Peder Christensen. i Vester-Vedsted. Noder for Piano Forte, Guitar med Sang, Violin, Fløite og andre Instrumenter, kunde erholdes afskrevne for den nedsatte Betaling af 6 Lbsk. Arket for Piano-Fortenoder og 5 Lbsk. Arket for de ovrige Instrumenter. Adressekontoiret anviser.
Ribe Stifts Adresseaviser, 1844-12-09
Et trykt Nodehefte for Guitarre, hvori blandt Andet var: "Die Glockentone" af Proch, er bortkommet. Jhændehaveren bedes at aflevere det paa Adressekontoiret. 360 Rbd. r. S.
Ribe Stifts Adresseaviser, 1844-12-09
Umyndiges Midler under Stamhuset Nørholms Overformynderie, kan i næstkommende 11. Decbr. Termin mod anordningsmæssig Sikkerhed erholdes tillaans, naar man derom henvender sig til Undertegnede. Nørholm pr. Varde, den 30. Novbr. 1844. Johnsen, const. Overformonder bestyrer.
Ribe Stifts Adresseaviser, 1844-12-09
Fiin Vanille bekommes billig hos Rasmus N. Gregersen.
Ribe Stifts Adresseaviser, 1844-12-09
Fiin Hvedemeel bekommes paa Midtmøllen. Ribe, den 6te December 1844. F. Erichsen.
Ribe Stifts Adresseaviser, 1844-12-09
Klude, Rav og Vox kjøbes af Lorentz Frandsen.
Ribe Stifts Adresseaviser, 1844-12-09
Høivande ved Sønderhoe fra 10. til 16. Decbr. incl. D. 10. Decbr. Kl. 1 57 Min. 11. - Kl. 2 25. 12. - Kl. 3 16 - Kl. 4 5 - 14. - Kl. 4 53 - 15. - Kl. 5 43 16. - Kl. 6 30 Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høieste Flod eller Springflod indtræffer i Gjennemsnit 3 Flod tider eftre ny Maane og fuld Maane.
Ribe Stifts Adresseaviser, 1844-12-11
Ribe.
Ribe Stifts Adresseaviser, 1844-12-11
Avertissements-Tidende. Stifts-Avis og Udgivet af Chr. sal. Hyphoff, redigeret af E. Hyphoff. Onsdagen den 11. December. No 146.
Ribe Stifts Adresseaviser, 1844-12-11
Udenlandske Efterretninger. Spanien. J Madrid vilde man den 25. Novbr. vide, at Zurbands Søn og Svoger vare blevne skudte.
Ribe Stifts Adresseaviser, 1844-12-11
J flere Provindser, ere nogle Forsøg paa at stifte Oprør aldeles mislykkede. Kommandanten i Logrono, General Oribe, er bleven afsat fordi han ikke udførte Regeringens Befalinger energisk nok. De sig i den sydlige Deel af Frankrig opholdende spanske Carlister forholde sig fuldkommen rolige uden ringeste Deeltagelse i de nye Parti=Kampe i Spanien; men de synes ligesaalidt at ville benytte det til deres Fordeel udstedte Amnestidekret, der giver dem Tilladelse til at vende tilbage til deres Fædreland. De synes at have fastsluttet sig til den Fane, om hvilken de i sin Tid havde samlet sig.
Ribe Stifts Adresseaviser, 1844-12-11
Frankrig. Man taler nu igjen om en Formæling mellem Jnfantinde Louise af Spanien og Hertugen af Montpensier. - Hr. Guizot er nu fuldkommen helbredet. – Stadsraadet i Lyon har fulgt Marseilles Municipalitets Exempel og bevilget en Sum af 20,000 Frank til Prindsens festlige Modtagelse naar han vender tilbage fra Neapel. - Paa Børsen i Paris var den 1. Decbr. opslaaet en Bekjendtgjørelse, der, for Tilveiebringelsen af de fra Banquir=Huset Røgers i London stiaalne 40,000 Pd. Sterling i Banknoter, lover en Belønning af 75,000 Franks, og lover Tyven selv, at han skal være fra for Straf og erholde den samme Belønning, naar han leverer Resten tilbage.
Ribe Stifts Adresseaviser, 1844-12-11
Sydamerika. General Paz har i Brasilien faaet en betydelig Pengeunderstøttelse og vil nu understøtte det beleirede Montevide, hvis Admiral, Garibildahar drevet Skibene fra Buenos Ayres, der blokerede Montevideo, paa Flugt. Dictatoren i Buenos Ayres, General Rosas, er yderst forbittret paa Hr. Thiers for dennes Forhold i det franske Deputeertkammer til Gunst for Republikken Montevideo. Rosas giver sin Harme mod Thiers Luft paa den forunderligste Maade. Han har i et Dekret kaldt hanen vild Unitarier, og erklæret ham for fredløs han forbyder Enhver i Republikken at trykke, skrive eller blot udtale Thierss Navn, og har endelig befalet, at hans Verker, hvor de findes, skulle lægges under Beslag og brændes. Palæsting. Jøderne i Jerusalem have sat Rabbineren Dr. Philipson i Magdeburg og Dr. J. A. Jost i Berlin i det store Ban, fordi disse Hædersmænd have foreslaaet, at anvende Halvdelen af de i Europa til Jøderne i Jerusalem indkommende Gaver, der aarlig skulle beløbe sig til henved halvanden Million Thaler, til Oprettelsen af en Jødeskole og et Hospital i Jerusalem. Jøderne i denne Stad ville Jntet lære af Fremmede, de have udstedt en Proklamation, hvori det hedder: Vi, Jsraels Sæd, det hellige Folk, have ingen Andeel i fremmede Studier, Videnskaber, Kunster, Lægekyndighed eller deslige, Vilde vi drive vore Dage hen med disse Ting, hvad skulde der da blive af Religionen?"
Ribe Stifts Adresseaviser, 1844-12-11
Sverrig. Domkirke=Raadet i Lund har hos Kongen anholdt om, at der til Høitideligholdelsen af Domkirkens 700-aarige Jubilæum næstk. 1. Septbr. maa af Domkirkens Midler anvendes de fornødne Beløb. J Ansøgningen yttrer det sig saaledes: "Den 1. Septbr. næste Aar ere 700 Aar forløbne, siden Lunds Domkirke høitideligt indviedes af Ærkebiskop Eskild, i Forening med flere Bisper, deels fra Danmark, deels fra Sverrig. Foruden en stor Deel af det høiere Præsteskab vare flere kongelige og fyrstelige Personer tilstede ved denne vigtige Forretning.
Ribe Stifts Adresseaviser, 1844-12-11
Jngen af Skandinaviens Helligdomme er i historisk og architektonisk Henseende mærkværdigere end Lunds Domkirke, som en lang Tid var hele Nordens Metropolitankirke, og som staaer endnu som det fornemste af vore ældste Bygningsværker. Domkirke-Raadet vover saaledes at troe, at Mindet om dens Jndvielse fortjener almeen Opmærksomhed i vor Tid, der saa gjerne fornyer Mindet og enhver vigtig Begivenhed Det er bekjendt, at Lunds Domkirke byggedes kort efter at Christendommen var rodfæstet her og at dens Grundlægger Kong Knud den Hellige satte i Forbindelse med denne en høiere Læreanstalt, som er den ældste i Skandinavien og som bestod hele Middelalderen, udviklede sig siden til et berømt Gymnasium og blev endelig den egentlige Grundvold til Universitetet her. Jndvielsen af Lunds Domkirke minder saaledes om en ny Kulturperiode ikke alene i Skaane, men i hele Skandinavien, baade i religiøs, videnskabelig og artistisk Henseende. Domkirke-Raadet betvivler ingenlunde, at Enhver, der besidder høiere Dannelse, vil med Tilfredsstillelse erindre sig en Mindefest, der har været saa betydningsfuld for Nordboerne. Men da en saadan naturligviis ikke alene bør have en særlig Jnteresser for Jndvaanere i Lunds By og Stift, men ogsaa for Mange derudenfor, saa mener Domkirke=Raadet, at Mindet herom bør, saavidt muligt, feires paa den værdigste Maade." Landshøvdingerne og Bisperne have henstillet, at i det Høieste 1000 Rd. Bco. maae udbetales af Domkirkens Midler til dette Øiemed.
Ribe Stifts Adresseaviser, 1844-12-11
Blandinger. J Stettin har en Jldebrand, der den 4. Decbr. opkom hos en Destillater, fortæret flere Bygninger, hvoriblandt et stort Pakhuus. Skaden anslaaes til 200,000 Rd.
Ribe Stifts Adresseaviser, 1844-12-11
Den russiske Literatur har tabt en af sine meest udmærkede Prydelser, næmlig den berømte Fabeldigter Krylow, der den 21. Novbr. døde 77 Aar gl.
Ribe Stifts Adresseaviser, 1844-12-11
Det Skrift, der for Øieblikket gjør meest Opsigt, i Petersborg, er et nylig udkommet Levnetsløb af Major Tschegolowski, en Soldat, der staaer i sit 107de Aar og har tilbragt et halvt Aarhundrede i Fangenskab i Siberien, hvorhen han var bleven sendt uden Lov og Dom, og uden at han var sig nogen Brøde bevidst. Efterat han i 52 Aar forgiæves havde bedet og Retfærdighed, blev denne Bøn omsider hørt af Keiser Nicolaus, som overhovedet har gjort Alt for at lade ham glemme hans ufortjente Lidelser. Tschegolowski traadte 1762 ind i Hæren, gjorde først Syvaarskrigen med i Tydskland og fulgte derpaa Fyrst Dolgoruck ved Erobringen af Krim, hvor han faldt i tyrkisk Fangenskab og blev sendt som Slave til Archipelet. Her forblev han i 4 Aar, inden han kunde blive løskjøbt. Da han endelig kom tilbage til sit Fædreland, blev han udnævnt til Lieutenant og ledsagede Keiserinden paa hendes bekjendte theatralske Reise igjennem Krim. Da han endnu var ung, havde en skjøn Figur og udmærkede sig som Dandser, saa drog han paa et Bal Keiserindens Blikke hen paa sig, og til Erindring lod hun ham tilstille en Gulddaase. Festligheder af en anden Art kaldte ham kort derefter til Donauen, hvor den sorte Ørn kæmpede med Halvmaanen. Her udmærkede han sig ved Otschakows Jndtagelse, blev forfremmet til Kapitain og fik en Æressabel. Han vendte derpaa tilbage til Hoffet, hvor hans mandige Skjønhed, og gratiose Væsen erhvervede ham flere høie Damers Gunst, og navnlig en polsk Fyrstindes, i hvem Potemkin var forliebt. Derved paadrog han sig den mægtige Ministers Had, og en Dag lod Fyrsten ham, foregiven paa Grund af en Tjenesteforsømmelse, degradere og, betynget med Lænker, føre til Siberien, hvor han forblev indtil 1842, da det omsider lykkedes at faae Keiseren til at interessere sig for ham. Han blev nu igjen udnævnt til Kapitain. For selv at bringe Keiseren sin Tak, begav han sig ifjor, ledsaget af en af sine Sønner til Petersborg. Keiseren saae ham flere Gange og forestillede ham ogsaa for sin Familie, der længe underholdt sig med den mere end hundredaarige Olding. Seenere udnævnte Keiseren ham til Major og lod ham bære samme Uniform, som der havde været brugt i Keiserinde Cathrinas Tid. Overøst med Foræringer, er Oldingen endelig iaar fornøiet vendt tilbage til Jrkutsk, hvor han har tilbragt 52 Aar i Fangenskab, og hvor han nu ogsaa ønsker at lægge sine Been.
Ribe Stifts Adresseaviser, 1844-12-11
Jndenlandske Efterretninger. J Hamb. Korrespondent skrives fra Kjøbenhavn under 30. Novbr.: Angaaende Prinds Frederik af Hessens Reise har man Efterretning om, at han næppe vil indtræffe til Kjøbenhavn for Foraaret 1845, han vil i længere Tid opholde sig paa Slottet Rumpenheim. Arbeidet paa det for Prindsen kjøbte Pallais i Bredgaden er næsten tilendebragt, og er Palladsets indre Indretning yderst glimrende og smagfuld. Slottet Bernstorff, som Kongen havde kjøbt til Sommer-Opholdsted for den afdøde Storfyrstinde Alexandra, og hvis elegante Jndretning allerede blev fuldendt i Løbet af sidste Sommer, skal nu være bestemt til Sommer-Ophold for Deres Majestæter Kongen og Dronningen, medens Sorgenfri skal underkastes en fuldstændig Reparation. Kronprindsen er kommen tilbage til Odense, hvor han vil residere til Udgangen af Januar. Kronprindsessen, vil ikke i denne Vinter vende tilbage til Danmark, og befinder sig vedvarende i en lidende Tilstand, der vel turde egne sig til Bekymringer.
Ribe Stifts Adresseaviser, 1844-12-11
Den roeskildske Stænderforsamlings Jndstilling til Kongen i Anledning af Prof. Davids Forslag om Toldgrændsens Ophævelse lyder saaledes: At en Kommission allernaadigst maatte blive nedsat med det Hverv, at udarbeide et Forslag til Konsumtionens Ophævelse i Kongeriget, til en eensartet Told lovgivning og Brændeviinsafgivt for den hele Stat, samt til en saadan Omregulering af den øvrige Beskatning, at Finantserne derved kunne skadesløsholdes, uden at nogen Deel af Staten bliver overbebyrdet, og endelig til den deraf følgende Ophævelse af ethvert Baand paa Samfærdselen mellem Kongeriget og Hertugdømmerne, samt at et herpaa støttet Lovudkast maatte vorde forelagt Sænderforsamlingerne."
Ribe Stifts Adresseaviser, 1844-12-11
Den berlingske Tidendes Udgivere bekjendtgjøre, at de, paa Grund af det tiltagende Abonnement paa denne Tidende, samt for at vinde mere Plads til politiske og andre Artikler og for strax at kunne optage alle Avertissementer, fra Nytaar af agte at udgive den berlingske Tidende 2 Gange daglig, saaledes at der hver Morgen Kl. 7–8 udgaaer et Tillæg til den Aftenen iforveien udkomne Hovedavis, hvilket Tillæg skal optage alle de Nyheder der ere indløbne efterat Hovedtidenden er sluttet.
Ribe Stifts Adresseaviser, 1844-12-11
Hof= og Stadsretten har den 30. f. M. paakiendt
Ribe Stifts Adresseaviser, 1844-12-11
de tvende bekjendte, fra Odense Herredsthing indankede, saakaldte "Veisager", der i lang Tid have verseret mellem Proprietair Hansen til Tarupgaard paa den ene, og deels Veiopsigtsfører Heilmann, deels Capitain og Veimester Recke paa den anden Side. J den første af disse Sager (den mod Heilmann, var Hansen ved Underretten - idet forskjellige af ham baade i en Klage til Fyens Stiftamtmandskab og i Fyens Stiftsavis brugte, for Veivæsenet i Almindelighed og Heilmann i Særdeleshed formeentlig fornærmelige Udladelser mortificeredes - bleven idømt 500 Rbd. Mulkt til Odense Amts Fattigkasse og 1 Aars Censur. Denne Dom blev af Overretten, hvor Processens Omkostninger ophævedes, stadfæstet, dog saaledes, at Multten efter Omstændighederne nedsattes til 20 Rbd., og at den ved Underretsdommen fastsatte Censur bestemtes at skulle bortfalde, hvilken sidste Bestemmelse grunder sig paa, at de eneste for Heilmann fornærmelige Udladelser, og hvilke der efter Beskaffenheden af Parternes Procedure kunde blive Spørgsmaal under Sagen, alene fandtes fremførte i den ovennævnte til Stiftamtet indgivne skriftlige Klage. Den anden Sag mod Capitain Recke fik for Overretten det Udfald, at forskjellige af Hansen, deels i en Klage til Fyens Stiftamtmandskab af 11. Septbr. 1834, deels i en Artikel i Fyens Stifts Adresseavis og Avertissementstidende Nr. 39 for 1835 brugte og for Recke fornærmelige Udladelser mortificeredes, samt at Hansen herfor idømtes 100 Rbd. Mulkt til ovennævnte Amtsfattigkasse og 1 Aars Censur. Paa den anden Side blev den af Recke ved Underretten over Hansen nedlagte ærerørige Paastand om, at denne Sidste burde ansees med den i Lovens 621 fastsatte Tremarksstraf og desforuden bøde 3 Gange 40 Lod Sølv, af Overretten kjendt død og magtesløs at være og Recke herfor idømt 10 Rbd. Mulkt.
Ribe Stifts Adresseaviser, 1844-12-11
J denne Sag blev derhos Processens Omkostninger for begge Retter ophævede. (Fædrel.) Den 2. de afholdtes en Generalforsamling i Tivolis Actieselskab i Kjøbenhavn, i hvilken hele dette Establissements Organisation undergik en heel total Omvæltning, idet alle Actierne erklæredes for permanente. Man var just ikke meget tilbøielig til at gaae ind paa denne af Entrepreneuren foreslaaede Forandring, da hele Actie-Udbyttet for det afvigte Aar, uagtet en Brutto-Jndtægt af c. 93,000 Rbd., kun udgjorde 1078 Rbd. Dette paafaldende Misforhold hidrører fornemmelig derfra, at der til Bygninger og Anlæg er anvendt en Sum af 22,000 Rbd. medens forrige Aars Generalforsamling dertil kunhavde anviist 10,000 Rbd. Efter en temmelig levende Debat kom man imidlertid overeens om at antage Entrepreneurens Forslag, dog paa Vilkaar, at dennes Revenner herefter kun baseres paa Netto Jndtægten. Jstedetfor at der efter forrige extraordinaire Generalforsamlings Beslutning tilstodes ham 5 pCt. Brutto og 10 pCt. Netto, er denne Afgift nu bestemt til 25 pCt. af Netto Jndtægten, samt desforuden en fast aarlig Gage af 2000 Rbd.; den tidligere indrømmede Benefice vedbliver, dog saaledes, at Entrepreneuren selv afholder alle ved denne forefaldende Udgifter. Endvidere modtager Entrepreneuren i Vederlag for Privilegiets permanente Overdragelse til Actieselskabet 400 nye Actier. For at holde de nærværende Actionairer skadesløse med Hensyn til det ringe Udbytte for indeværende Aar, besluttedes Udstedelsen af 300 nye Actier, der bortauctioneres og det indkomne Beløb fordeles iblandt de nuværende Actionairer. Generalforsamlingen besluttede tillige Nedsættelsen af en Comitee, der har at udarbeide nye Statuter for Actieselskabet og at ordne Bestyrelsens fremtidige Forhold til Entrepreneuren. (B. T.)
Ribe Stifts Adresseaviser, 1844-12-11
Det hedder fra Odense under 7. ds. J Borgerrepræsentantmødet igaar Aftes blev endnu ingen Raadmand valgt, man siger - men det er maaskee kun et Rygte, der er fremkaldt ved Misforstaaelse. fordi En af Repræsentanterne havde til hele Repræsentationen indgivet et skriftligt Andragende om at maatte blive valgt til Posten. (Hemp. Av.)